# Iuri Línnik

Iuri Línnik (rus: Ю́рий Влади́мирович Ли́нник) (Bila Tserkva, 21 de gener de 1915 - Sant Petersburg, 30 de juny de 1972) va ser un matemàtic soviètic.

## Vida i obra

Línnik va néixer a la ciutat ucraïnesa de Bila Tserkva, on els seus pares eren mestres. El 1926 la família es va traslladar a Leningrad on el seu pare va ser professor d'òptica a la universitat i a l'observatori de Pulkovo. El 1932 va ingressar a la universitat de Leningrad per estudiar física, però tres anys després es va canviar a matemàtiques, graduant-se el 1938. El 1940, després de fer el servei militar, va obtenir el doctorat i va començar a treballar a l'Institut Steklov de Matemàtiques. El 1941, amb la invasió alemanya, va ser voluntari a l'exèrcit roig, però va patir una distròfia i va ser evacuat a Kazan, evitant així el setge de Leningrad. A partir de 1944 i fins a la seva mort, va compaginar la feina a l'Institut Steklov de Matemàtiques amb un càrrec de professor a la universitat estatal.
Línnik va publicar deu llibres i més de dos-cents cinquanta articles científics. Els seus camps de treball van ser la teoria de nombres, la teoria de la probabilitat i l'estadística. En el primer d'aquests camps va introduir idees com la teoria ergòdica i el gran sedàs i va demostrar el teorema de densitat i el mètode de dispersió. En els altres camps, son notables els seus treballs sobre el teorema central del límit, sobre les lleis de descomposició de la probabilitat i sobre estadística multivariant.

## Referències

* ↑ Ibragimov et al., 1973, p. 197.
* ↑ Chang, 2011, p. 150.
* ↑ Faddeyev, Lozinsky i Malyshev, 1975, p. 1.
* ↑ Malyshev, 1975, p. 34-35.
* ↑ Malyshev, 1975, p. 11-34.
* ↑ Sinai, 2003, p. 589.
* ↑ Malyshev, 1975, p. 3.
* ↑ Malyshev, 1975, p. 5.
* ↑ Ibragimov et al., 1973, p. 201.
* ↑ Ibragimov et al., 1973, p. 202.
* ↑ Ibragimov et al., 1973, p. 204.
* ↑ Ibragimov et al., 1973, p. 206.
* ↑ Ibragimov et al., 1973, p. 208.

## Bibliografia

* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Faddeyev, D.; Lozinsky, S.; Malyshev, A. «Yuri V. Linnik (1915-1972). A biographical note» (en anglès). Acta Arithmetica, Vol. 27, 1975, pàg. 1-2. DOI: 10.4064/aa-27-1-1-2. ISSN: 0065-1036.
* Ibragimov, I.A.; Lozinskii, S.M.; Malyshev, A.V.; Petrov, V.V.; Prohkorov, Yu.V.; Sapogov, N.A.; Faddeev, D.K. «Yuri Vladimirovich Linnik - Obituary» (en anglès). Russian Mathematical Surveys, Vol. 28, Num. 2, 1973, pàg. 197-215. DOI: 10.1070/RM1973v028n02ABEH001544. ISSN: 0042-1316.
* Malyshev, A. «Yu. V. Linnik's works in number theory» (en anglès). Acta Arithmetica, Vol. 27, 1975, pàg. 3-35. DOI: 10.4064/aa-27-1-3-10. ISSN: 0065-1036.
* Никитин, Я.Ю.; Романовский, И.В. «К 100-летию со дня рождения Юрия Владимировича Линника» (en rus). Вестник Санкт-Петербургского университета. Серия 1, Математика, механика, астрономия, Vol. 2, Num. 3, 2015, pàg. 487-491. ISSN: 1025-3106.
* Sinai, Yakov. «Yuri Vladimirovich Linnik». A: Yakov Sinai (ed.). Russian Mathematicians in the 20th Century (en anglès). World Scientific, 2003, p. 589-598. ISBN 981-238-385-90.

## Enllaços externs

* O'Connor, John J.; Robertson, Edmund F. «Iuri Línnik» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Ibragimov, I.A. «Linnik, Iurii Vladimirovich». Complete Dictionary of Scientific Biography, 2008. [Consulta: 16 setembre 2022]. (anglès)
* «Линник Юрий Владимирович». MathNet.ru. [Consulta: 14 setembre 2022]. (rus)